विद्यालयस्तरीय खेलकुद गरिने
काठमाडौं जिल्ला खेलकुद विकास समितिले बृहत् काठमाडौं जिल्ला विद्यालयस्तरीय खेलकुद प्रतियोगिता गर्ने भएको छ ।
काठमाडौँ — काठमाडौं जिल्ला खेलकुद विकास समितिले बृहत् काठमाडौं जिल्ला विद्यालयस्तरीय खेलकुद प्रतियोगिता गर्ने भएको छ ।बृहत खेलकुद माघ दोस्रो साता हुने काठमाडौं जिल्ला खेलकुद विकास समितिका अध्यक्ष गणेशलाल कक्षपतिले जनाएका छन् । त्यसका लागि काठमाडौं जिल्लाले सरोकारवालासंग बुधबार बृहत् छलफल कार्यक्रम गर्‍यो । सोही अवसरमा दक्षिणकाली नगरपालिकाका मेयर मोहन बस्नेत, उपमेयर वसन्ती डंगोल, जिखेविस अध्यक्ष कक्षपतिले विभिन्न १६ विद्यालयलाई खेल सामग्री प्रदान गरेका थिए ।